মাঘী পূর্ণিমায় পুণ্যার্থীর ঢল গঙ্গাসাগরে

উত্তর ২৪ পরগনা: একদিকে যখন চলেছে মহাকুম্ভ, পাশাপাশি বাংলায় চলেছে গঙ্গাসাগর মেলা। কথাতেই আছে, ‘সব তীর্থ বারবার গঙ্গাসাগর একবার’। আর সেই পুণ্যস্নানে অংশগ্রহণ করতে হাজার হাজার মানুষ প্রতিদিন ভিড় করছেন গঙ্গাসাগরে। আর এবার মাঘী পূর্ণিমার মাহেন্দ্রক্ষণে হাজার হাজার পুণ্যার্থী ভোর রাত থেকে গঙ্গাসাগরে ভিড় জমাচ্ছেন। ইতিমধ্যেই হাজার হাজার মানুষ কপিলমুনির আশ্রমে পুজো দেওয়ার জন্য ভিড় জমিয়েচ্ছেন।

রাজ্য প্রশাসনের অনুমান, এবারের মাঘী পূর্ণিমার ভিড় অতীতের সব ভিড়ের রেকর্ড ইতিমধ্যেই ভেঙে ফেলেছে। ইতিমধ্যেই লক্ষাধিক পুণ্যার্থী ভিড় জমিয়েচ্ছেন সাগরতটে। ভোররাত থেকেই পুণ্যার্থীরা ভিড় জমাতে শুরু করেছেন। শুধু সাগরতটই নয়, ভিড়ে ঠাসা কাকদ্বীপ স্টেশনও।

আরও পড়ুন: আজ পেশ হতে চলেছে রাজ্য বাজেট

উল্লেখ্য, গঙ্গাসাগর উপলক্ষে রাজ্যের বিভিন্ন প্রান্ত থেকে হাজার হাজার পুণ্যার্থী প্রত্যেক বছর ভিড় করেন গঙ্গাসাগরে। যার অন্যথা হয়নি এবছরও।

জানা যাচ্ছে, পুণ্য স্নানকে ঘিরে মুড়িগঙ্গা নদীতে চালানো হচ্ছে অতিরিক্ত ভেসেল এবং বার্জ। মেলা প্রাঙ্গণ জুড়ে পুণ্যার্থীদের জন্য পর্যাপ্ত পরিমাণে পানীয় জল ও শৌচালয়ের ব্যবস্থা করা হয়েছে। আজ দিনভর পুণ্য স্নান চলবে গঙ্গাসাগরে।

দেখুন অন্য খবর