গঙ্গাসাগর মেলায় যেন কোনও বিশৃঙ্খলা না হয়, মন্ত্রিসভার বৈঠকে কড়া নির্দেশ মুখ্যমন্ত্রীর

ওয়েবডেস্ক- গঙ্গাসাগর মেলা (Gangasagar) সুষ্ঠুভাবে সম্পন্ন করতে তৎপর রাজ্য সরকার। গঙ্গাসাগর মেলায় যেন কোনও বিশৃঙ্খলা বরদাস্ত নয়, আজ নবান্ন (Nabanna) থেকেই স্পষ্ট করে বুঝিয়ে দিলেন মুখ্যমন্ত্রী মমতা বন্দ্যোপাধ্যায় (Mamata Banerjee)। বুধবার মন্ত্রিসভার বৈঠকে দায়িত্বপ্রাপ্ত মন্ত্রীদের নির্দেশ দেন মুখ্যমন্ত্রী। ক্রাউড ম্যানেজমেন্টের উপর নজর রাখতে হবে। গঙ্গাসাগর মেলায় যেন কোনওভাবে বিশৃঙ্খলা না হয়।

গঙ্গাসাগর মেলাকে সুষ্ঠুভাবে সম্পন্ন করতে তৎপর রাজ্য সরকার। কোনওরকমভাবে যাতে বিশৃঙ্খলা না হয়, কোনও অপ্রীতিকর ঘটনা যাতে না ঘটে, আজকের বৈঠক থেকে কড়া নির্দেশ দিয়েছেন মুখ্যমন্ত্রী। গঙ্গাসাগর মেলা উপলক্ষে দেশ-বিদেশ থেকে বহু পর্যটকের সমাগম হয়। মুখ্যমন্ত্রী মনে করিয়ে দিয়েছেন, সবার আগে মানুষের নিরাপত্তা। তার যেন কোনও ত্রুটি না হয়। নবান্ন সূত্রে জানা গেছে, গঙ্গাসারে নিরাপত্তার দায়িত্বে থাকছেন প্রায় ১৫ হাজার পুলিশ। এছাড়াও সাড়ে তিন হাজার ভলান্টিয়ারকে প্রশিক্ষণ দিয়ে গঙ্গাসাগরে ভিড় সামলাতে পাঠানো হবে। এছাড়াও পুণ্যার্থীদের হাতে রিস্ট ব্যান্ড এবং আইডি কার্ড দেওয়া হবে। বিমার সুবিধাও পাবে সব পুণ‍্যার্থীরা। ড্রোন-সিসিটিভিতে দিন রাত ধরে নজরদারি চলবে।

আরও পড়ুন- রাজ্যে শিল্পায়ন নিয়ে বিরাট সিদ্ধান্ত, রাজ্যে মন্ত্রিসভায়, দেখুন বড় খবর

প্রতিবছরের মতো এবারেও গঙ্গাসাগরের প্রস্তুতি দেখতে যাবেন মুখ্যমন্ত্রী। আগামী ৫ জানুয়ারি রওনা দিচ্ছেন তিনি। সরেজমিনে সমস্ত প্রস্তুতি নিজের উপস্থিত থেকে খতিয়ে দেখবেন। সূত্রের খবর, সেখানে জেলা প্রশাসনের সঙ্গে প্রস্তুতি বৈঠকের পাশাপাশি একাধিক উন্নয়ন প্রকল্পের উদ্বোধন ও শিলান‌্যাস করার কথা আছে। সেইসঙ্গে আগে মুড়িগঙ্গা নদীর উপর নয়া সেতুর কাজ শুরুর সূচনা করবেন মুখ্যমন্ত্রী। গঙ্গাসাগরের (Gangasagar) প্রস্তুতি নিয়ে আগেই প্রস্তুতি বৈঠক সেরেছেন মুখ্যমন্ত্রী। আজ গঙ্গাসাগর মেলাকে সুষ্ঠুভাবে সম্পন্নে কড়া নির্দেশ দিলেন মুখ্যমন্ত্রী।

মুড়িগঙ্গার উপর এই  সেতু নির্মাণ হলে তীর্থযাত্রীদের আর ভেসেলের অপেক্ষার করার প্রয়োজন নেই। প্রায় ১৭ কোটি টাকা ব‌্যয়ে এই  সেতু নির্মাণ হবে, ৪ বছরের এই সেতুর কাজ সম্পন্ন হবে। কেন্দ্রীয় সরকার এর জন‌্য কোনও অর্থ  না দিলেও রাজ্য সম্পূর্ণ নিজ উদ্যোগেই এই কাজ সম্পন্ন করছে।

১৪ জানুয়ারি পৌষ সংক্রান্তিতে গঙ্গাসাগরে পুণ্যস্নান। তবে মেলা শুরু ১০ জানুয়ারি। চলবে ১৬ জানুয়ারি পর্যন্ত।

দেখুন ভিডিও-